02005D0270 — LT — 26.04.2019 — 002.001

Šis tekstas yra skirtas tik informacijai ir teisinės galios neturi. Europos Sąjungos institucijos nėra teisiškai atsakingos už jo turinį. Autentiškos atitinkamų teisės aktų, įskaitant jų preambules, versijos skelbiamos Europos Sąjungos oficialiajame leidinyje ir pateikiamos svetainėje „EUR-Lex“. Oficialūs tekstai tiesiogiai prieinami naudojantis šiame dokumente pateikiamomis nuorodomis

Iš dalies keičiamas:

▼B

KOMISIJOS SPRENDIMAS

2005 m. kovo 22 d.

nustatantis duomenų bazės sistemos formas pagal Europos Parlamento ir Tarybos direktyvą 94/62/EB dėl pakuočių ir pakuočių atliekų

(pranešta dokumentu Nr. C(2005) 854)

(Tekstas svarbus EEE)

(2005/270/EB)

▼M2

1 straipsnis

Šiuo sprendimu nustatomos duomenų teikimo pagal Direktyvos 94/62/EB 12 straipsnį formos ir duomenų skaičiavimo, patikros ir teikimo pagal tą direktyvą taisyklės, susijusios su:

c) atitiktimi Direktyvos 94/62/EB 6 straipsnio 1 dalies f–i punktuose nustatytiems tikslams;

▼B

2 straipsnis

▼M2

1. Be terminų, kurių apibrėžtys nustatytos Direktyvos 94/62/EB 3 straipsnyje, šiame sprendime vartojami taip apibrėžti terminai:

tikslinės medžiagos – pakuočių atliekų medžiagos, kurios per tam tikrą perdirbimo operaciją perdirbamos į atliekomis nelaikomus produktus, žaliavas ar medžiagas;

netikslinės medžiagos – apskaičiuojant Direktyvos 94/62/EB 6 straipsnio 1 dalies f–i punktuose nustatytų perdirbimo tikslų įgyvendinimo pažangą, tos atliekų medžiagos, kurios per tam tikrą perdirbimo operaciją neperdirbamos į atliekomis nelaikomus produktus, žaliavas ar medžiagas;

pradinis apdorojimas – bet kuri apdorojimo operacija, atliekama su pakuočių atliekų medžiagomis prieš perdirbimo operaciją, per kurią tos medžiagos perdirbamos į atliekomis nelaikomus produktus, žaliavas ar medžiagas. Šis apdorojimas apima tikrinimą, rūšiavimą ir kitas parengiamąsias operacijas, atliekamas siekiant pašalinti netikslines medžiagas ir užtikrinti kokybišką perdirbimą;

c)

skaičiavimo vieta – vieta, kurioje pradedama pakuočių atliekų medžiagų perdirbimo operacija, per kurią atliekos perdirbamos į atliekomis nelaikomus produktus, žaliavas ar medžiagas, arba vieta, kurioje atliekų medžiagos nustoja būti laikomos atliekomis, nes prieš perdirbimą su jomis atliekama parengiamoji operacija;

▼B

2. ►M2 ————— ◄

Taikant šį sprendimą, valstybėje narėje susidariusių pakuočių atliekų kiekis gali būti laikomas lygiu pakuočių, pateiktų į rinką tais pačiais metais toje valstybėje narėje, kiekiui.

3 straipsnis

1. Visų pakuočių duomenys apima visas pakuotes, apibrėžtas Direktyvos 94/62/EB 2 straipsnio 1 dalyje ir 3 straipsnio 1 dalyje.

Įvertiniai duomenys gali būti naudojami mažesniais kiekiais pasitaikančioms ir šiame sprendime neminimoms medžiagoms. Šie įvertiniai duomenys grindžiami tinkamiausia turima informacija ir aprašomi remiantis 7 straipsnio nuostatomis.

2. Pakartotinio naudojimo pakuotės laikomos pateiktomis į rinką, kai jos pirmą kartą pateikiamos su prekėmis, kurioms laikyti, apsaugoti, tvarkyti, pristatyti ar pateikti jos skirtos.

Pakartotinio naudojimo pakuotės nelaikomos pakuočių atliekomis, jei jos grąžinamos pakartotiniam naudojimui. Pakartotinio naudojimo pakuotės nelaikomos pateiktomis į rinką pakuotėmis, jei jos jau pakartotinai buvo panaudotos prekei įpakuoti ir vėl yra tinkamos naudoti.

Pakartotinio naudojimo pakuotės, išmestos naudingumo laikotarpio pabaigoje, nes nebėra tinkamos naudojimui, laikomos pakuočių atliekomis.

Taikant šį sprendimą, pakuočių atliekų, susidariusių iš pakartotinio naudojimo pakuočių konkrečioje valstybėje narėje, kiekis gali būti laikomas lygiu pakartotinio naudojimo pakuočių kiekiui, pateiktam į rinką toje valstybėje narėje tais pačiais metais.

▼M2

3. Skaičiuojant ir tikrinant Direktyvos 94/62/EB 6 straipsnio 1 dalies a–e punktuose nustatytų tikslų įgyvendinimo pažangą, iš įvairių medžiagų, kurių rankiniu būdu atskirti negalima, pagaminta pakuotė ataskaitose priskiriama medžiagai, kuri joje vyrauja pagal svorį.

▼B

Be to, atskiri kombinuotų medžiagų panaudojimo ir perdirbimo duomenys gali būti pateikiami savanoriškai.

▼M2

4. Skaičiuojant ir tikrinant Direktyvos 94/62/EB 6 straipsnio 1 dalies a–e punktuose nustatytų tikslų įgyvendinimo pažangą, panaudotų ar perdirbtų pakuočių atliekų svoris prilyginamas veiksmingo pakuočių atliekų naudojimo ar perdirbimo proceso sąnaudoms. Jei su rūšiavimo įmonėje surūšiuotomis atliekomis be didelių nuostolių atliekami veiksmingi naudojimo ar perdirbimo procesai, jų kiekį priimtina laikyti panaudotų ar perdirbtų pakuočių atliekų svoriu.

▼B

4 straipsnis

▼M2

1. Skaičiuojant ir tikrinant Direktyvos 94/62/EB 6 straipsnio 1 dalies a–e punktuose nustatytų tikslų įgyvendinimo pažangą, iš Sąjungos eksportuotos pakuočių atliekos laikomos panaudotomis arba perdirbtomis tik tuomet, jei esama pagrįstų įrodymų, kad naudojimas ir (arba) perdirbimas vyko laikantis reikalavimų, kurie yra iš esmės lygiaverčiai atitinkamuose Sąjungos teisės aktuose nustatytiems reikalavimams.

▼B

2. Pakuočių atliekos gabenamos per sieną Tarybos reglamentuose (EB) Nr. 259/93 ( 1 ) ir (EB) Nr. 1420/1999 ( 2 ), bei Komisijos reglamente (EB) Nr. 1547/1999 ( 3 ) numatyta tvarka.

▼M2

3. Skaičiuojant ir tikrinant Direktyvos 94/62/EB 6 straipsnio 1 dalies a–e punktuose nustatytų tikslų įgyvendinimo pažangą, į valstybę narę naudoti ar perdirbti siunčiamos kitoje valstybėje narėje arba už Sąjungos ribų susidariusios pakuočių atliekos nelaikomos panaudotomis ar perdirbtomis toje valstybėje narėje, į kurią buvo išsiųstos.

▼B

5 straipsnis

▼M2

1. Skaičiuojant ir tikrinant Direktyvos 94/62/EB 6 straipsnio 1 dalies a–e punktuose nustatytų tikslų įgyvendinimo pažangą, panaudotų arba perdirbtų pakuočių atliekų svoris apskaičiuojamas naudojant pakuočių atliekų natūralų drėgnumą, palyginamą su rinkai pateiktų lygiaverčių pakuočių drėgnumu.

▼B

Apskaičiuoti duomenys, susiję su panaudotų arba perdirbtų pakuočių atliekų svoriu, pataisomi, jei minėtų pakuočių atliekų drėgnumo koeficientas dažnai ir žymiai skiriasi nuo pateiktų į rinką pakuočių drėgnumo koeficiento ir jei dėl to gali būti žymiai pervertintas arba nepakankamai įvertintas pakuočių panaudojimo arba perdirbimo rodiklis.

Pataisos daromos tik ypatingais atvejais, sąlygotais tam tikrų klimato ar kitų sąlygų.

▼M2

Apie svarbias pataisas pranešama duomenų kokybės patikros ataskaitoje pateikiamuose surinktų duomenų aprašymuose.

2. Skaičiuojant ir tikrinant Direktyvos 94/62/EB 6 straipsnio 1 dalies a–e punktuose nustatytų tikslų įgyvendinimo pažangą, į panaudotų pakuočių atliekų svorį, kiek praktiškai įmanoma, neįskaičiuojamos kartu su pakuočių atliekomis surinktos pakuočių gamybai nenaudojamos medžiagos.

▼B

Duomenys, susiję su panaudotų arba perdirbtų pakuočių atliekų svoriu, pataisomi, jei dėl atliekose esančių medžiagų, nenaudojamų pakuočių gamybai, veiksmingo panaudojimo ar perdirbimo proceso metu gali būti iš esmės pervertintas arba nepakankamai įvertintas pakuočių panaudojimo arba perdirbimo rodiklis.

Duomenys netaisomi tais atvejais, kai jie yra susiję su nedideliu medžiagų, nenaudojamų pakuočių gamybai, kiekiu, arba su užterštumu, dažnai pasitaikančiu pakuočių atliekose.

▼M2

Apie svarbias pataisas pranešama duomenų kokybės patikros ataskaitoje pateikiamuose surinktų duomenų aprašymuose.

6 straipsnis

Skaičiuojant ir tikrinant Direktyvos 94/62/EB 6 straipsnio 1 dalies a–e punktuose nustatytų tikslų įgyvendinimo pažangą, šio sprendimo 3, 4 ir 5 straipsnių nuostatos dėl naudojimo mutatis mutandis taikomos pakuočių atliekoms, sudegintoms deginimo įmonėje energijai gauti.

▼M2

6a straipsnis

1. Jei pakoreguotų Direktyvos 94/62/EB 6 straipsnio 1 dalies f–i punktuose nurodytų tikslų siekiama atsižvelgiant į daugkartinių prekinių pakuočių, pirmą kartą pateiktų rinkai ir pakartotinai panaudotų taikant daugkartinių pakuočių sistemą, pastarųjų trejų metų vidutinę procentinę dalį, kaip numatyta Direktyvos 94/62/EB 5 straipsnio 2 dalyje, iš bendro daugkartinių prekinių pakuočių, atitinkamais metais pirmą kartą pateiktų rinkai, kiekio atimamas daugkartinių prekinių pakuočių, išmestų po pirmo naudojimo ciklo, kiekis.

2. Procentiniai punktai, kuriuos galima atimti iš perdirbimo tikslų siekiant nustatyti Direktyvos 94/62/EB 5 straipsnio 2 dalyje nurodytus pakoreguotus tikslus, apskaičiuojami kaip paprastas procentinių punktų, atitinkančių daugkartinių prekinių pakuočių dalį kiekvienais iš tų trejų pastarųjų metų, vidurkis. Ta dalis apskaičiuojama daugkartinių prekinių pakuočių, sudarytų iš pakuočių medžiagos, kuriai taikomas perdirbimo tikslas, kiekį, nustatytą pagal šį straipsnį, padalijant iš bendro tais metais pirmą kartą rinkai pateiktų prekinių pakuočių, sudarytų iš tos pakuočių medžiagos, kiekio.

6b straipsnis

1. Jei apskaičiuodama Direktyvos 94/62/EB 6 straipsnio 1 dalies f punkte, g punkto ii papunktyje, h punkte ir i punkto ii papunktyje nustatytus tikslus valstybė narė atsižvelgia į medinių pakuočių, pataisytų pakartotinai naudoti, kiekį, tas kiekis pridedamas ir prie susidariusių pakuočių atliekų kiekio, ir prie perdirbtų pakuočių atliekų kiekio.

2. Medinių pakuočių, pataisytų pakartotinai naudoti, kiekis nustatomas remiantis pataisytų ir vėliau pakartotinai panaudotų medinių pakuočių vienetų mase, neįskaičiuojant medinių pakuočių ar medinių pakuočių komponentų, patenkančių į atliekų tvarkymo operacijas.

6c straipsnis

1. Skaičiuojant ir tikrinant atitiktį Direktyvos 94/62/EB 6 straipsnio 1 dalies f–i punktuose nustatytiems perdirbimo tikslams taikomos šios nuostatos:

Skaičiavimo vietos, susijusios su tam tikromis pakuočių atliekų medžiagomis ir tam tikromis perdirbimo operacijomis, nustatytos II priede;

b) jei matavimo vieta nustatyta toje vietoje, kurioje pakuočių atliekos iš įrenginio išvežamos perdirbti be jokio pradinio apdorojimo, arba toje vietoje, kurioje pradedama pakuočių atliekų perdirbimo operacija be jokio pradinio apdorojimo, perdirbimo įrenginyje atmestų surūšiuotų pakuočių atliekų kiekis į perdirbtų pakuočių atliekų kiekį neįskaičiuojamas;

c) jei prieš skaičiavimo vietą tame įrenginyje atliekama atliekų pradinio apdorojimo operacija, per pradinio apdorojimo operaciją pašalintos atliekos į to įrenginio pranešamą perdirbtų pakuočių atliekų kiekį neįskaičiuojamos;